Nro
Diaarinumero ISLH-2005-01753/Ha-21

ITÄ-SUOMEN LÄÄNINHALLITUS
OIKEUSHALLINTO-OSASTO

Joensuussa 15. elokuuta 2005

Oikeusministeriö Oikeushallinto-osasto Ulosottoyksikkö
PL 25
00023 VALTIONEUVOSTO

0Q lie
DLe,4

Ulosoton yhteistoimintamääräykset
Lähetän oheisena Itä-Suomen lääniä koskevien ulosottopiirien A-vaiheen yhteistoimintamääräysten antamista koskevista ehdotuksista annetut lausunnot yhteenvetoineen ja lääninhallituksen lausunnon. Omana lausuntonani esitän seuraavaa:

A —vaiheen mukaan muodostettava yhteistoiminta-alue Etelä-Savon maakunnassa käsittäisi Mikkelin, Juvan, Pieksämäen ja Savonlinnan kihlakunnat (Mikkelin, Pieksämäen ja Savonlinnan kihlakuntien ulosotto-osastot), Pohjois-Savon maakunnassa Kuopion seudun, Koillis-Savon, Sisä-Savon ja Varkauden seudun kihlakunnat (Kuopion seudun kihlakunnan ulosottovirasto ja Varkauden seudun kihlakunnanviraston ulosotto-osasto) sekä Pohjois-Karjalan maakunnassa Joensuun, Ilomantsin, Kiteen, Lieksan ja Nurmeksen kihlakunnat ( Joensuun kihlakunnan ulosottovirasto sekä Kiteen ja Lieksan kihlakuntien ulosotto-osastot). Etelä-Savossa ja Pohjois-Karjalassa tuloksena olisi koko maakunnan käsittävä yksikkö.

Oikeusministeriön oikeuspolitiikan strategia-asiakirjassa on asetettu tavoitteeksi tuloksellinen, nopea ja edullinen sekä velallisen omatoimista suoritusta tukeva ulosotto. Tähän liittyy lisäksi ylivelkatilanteiden kohtuullinen ja tehokas hoitaminen ja mandollisuus torjua talousrikollisuutta ja harmaata taloutta. Nämä tavoitteet vaativat toteutuakseen tehokkaan ja vaativaa ammattiosaamista omaavan ulosoton organisaation. Tässä mielessä ulosoton yksikkökoon suurentaminen antaa mandollisuuden erikoistumisen, käytäntöjen yhtenäistymisen ja asioiden tasaisemman jakautumisen avulla suoriutua sekä ulosoton palvelujen laatuvaatimusten että hallinnon tuottavuuden nostamisen vaatimuksista.

Jo kihlakuntauudistuksen yhteydessä, mutta myös sen jälkeen, oikeusministeriö on käyttänyt ulosottotoimen tarkoituksenmukaiseksi järjestämiseksi lainsäädännössä annettua mandollisuutta määrätä kihlakunnan ulosottovirasto tai ulosotto-osasto hoitamaan tehtäviä myös toisen kihlakunnan alueella. Tässä mielessä nyt tarkastelun kohteena oleva suunnitelma yhteistoimintamääräyksiksi on nykyisen lainsäädännön mukaisesti toteutettavissa. Ulosottolainsäädäntöuudistus ja ulosottotoimen kehittämi‑
Oikeushallintopäällikkö		Postiosoite		Puhelin	Telefaksi	
Eila Vuorinen, Joensuu			020	516	8100	020 516	8085	
Sähköposti	Mikkeli	PL 50, 50100 Mikkeli	020	516	161*	020 516	6146	
etunimi.sukunimi@islh.intermin.fi	Kuopio	PL 1741, 70101 Kuopio	020	516	171*	020 516	7170	
Internet
www.laaninhallitus.fi/ita	Joensuu	PL 94, 80101 Joensuu	020	516	181*	020 516	8019	

ITÄ SUOMEN LÄÄNINHALLITUS

Sivu 2/2

sen muut vaatimukset vaikuttavat painavasti siihen, että ulosottopiirien suurentamista on tarkoituksenmukaista jatkaa odottamatta kihlakuntajärjestelmän kokonaisarviota.

Eräissä lausunnoissa on tuotu esille se, että yhteistoimintaa tulisi selvittää ulosottolain 1 luvun 3 §:n 2 momentin 1 kohdan mukaisesta lähtökohdasta, jolloin yhteistoiminta olisi väljempää. Tällaisella yhteistoiminnalla ei kuitenkaan voitaisi saavuttaa ulosottotoimen kehittämiselle asetettuja tavoitteita kokonaisuudessaan etenkään hallinnon tuottavuuden näkökulmasta.

Yhteistoimintamääräyksillä ei sinänsä puututa läänin kihlakuntajakoon, mutta käytännössä ne vaikuttavat kihlakuntien toimintaan, varsinkin Varkauden seudun ja Lieksan ja Kiteen kihlakuntien osalta, joiden ulosotto-osastot yhdistyisivät erillisvirastoihin, jotka ovat saaneet koko rahoituksensa oikeusministeriöltä. Hyvällä yhteistyöllä ja vuorovaikutuksella muutos pystytään kuitenkin hoitamaan hallitusti ja säilyttämään palveluverkko ja samalla ulosoton paikalliset palvelut.

Suunniteltua yhteistoimintamääräystä, jossa Kuopion seudun kihlakunnan ulosottovirasto määrätään hoitamaan tehtäviä Varkauden seudun kihlakunnan alueella, ovat tässä vaiheessa vastustaneet sekä Varkauden seudun kihlakunnanvirasto että Varkauden kaupunki, Leppävirran kunta ja Pohjois-Savon liitto. Ulosottotoimen hoitamisen näkökulmasta yhteistoimintamääräys on kuitenkin perusteltu.

Ulosoton piirikoon suurentamista koskeva valmistelu on ulosottoyksiköissä edennyt jo varsin pitkälle ja sitä on suoritettu yhteistyössä yhdistyvien piirien kesken. Henkilö-kunta on valmistelussa ollut mukana. Ulosottopiireissä tähän mennessä suoritettujen tarkastusten yhteydessä yhdistymisiä kohtaan ei ole ollut havaittavissa vastustusta, toisaalta ei myöskään kaikkien henkilökuntaan kuuluvien osalta suurta aktiivisuutta. Ulosottovirastojen –ja osastojen lausunnot ovat yhteistoimintamyönteisiä, joskin on myös tuotu esille huoli palvelutoimistojen työn yksipuolistumisesta ja ulosottopiirien resurssien säilyttämisestä muutostilanteessa ja sen jälkeen. Korostankin, että huolellisella ja henkilökuntaa ja sen osaamista arvostavalla valmistelulla pystytään rakentamaan ulosottotoimen kokonaisuutta parhaiten palveleva organisaatio.
Oikeushallintopäällikkö	Eila orine~